CELEX: 62015TN0551
Language: sk
Date: 2015-09-25 00:00:00
Title: Vec T-551/15: Žaloba podaná 25. septembra 2015 – Portugalsko/Komisia

23.11.2015   
            
            
               SK
            
            
               Úradný vestník Európskej únie
            
            
               C 389/62
            
         Žaloba podaná 25. septembra 2015 – Portugalsko/Komisia
   (Vec T-551/15)
   (2015/C 389/70)
   Jazyk konania: portugalčina
   
      Účastníci konania
   
   
      Žalobkyňa: Portugalská republika (v zastúpení: L. Inez Fernandes, M. Figueiredo, P. Estêvão a J. Saraiva de Almeida, splnomocnení zástupcovia)
   
      Žalovaná: Európska komisia
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil rozhodnutie Európskej komisie C(2015) 4076 (1) v rozsahu, v akom bola z financovania Európskou úniou vylúčená suma 5 01  445,57 eura, zodpovedajúca výdavkom vykázaným Portugalskou republikou v rámci opatrenia týkajúceho sa ľanu a konope v hospodárskom roku 1999/2000,
            
         
               —
            
            
               zaviazal Komisiu na náhradu trov konania.
            
         
      Dôvody a hlavné tvrdenia
   
   Na podporu svojej žaloby žalobkyňa uvádza tri žalobné dôvody.
   
               1.
            
            
               Prvý žalobný dôvod založený na porušení článku 5 ods. 2 nariadenia č. 729/70 (2), spočívajúci v tom, že Komisia nepreukázala porušenie pravidiel týkajúcich sa spoločnej organizácie poľnohospodárskych trhov;
            
         
               2.
            
            
               Druhý žalobný dôvod založený na porušení článku 5 ods. 2 nariadenia č. 729/70, spočívajúci v tom, že neboli splnené podmienky pre uplatnenie paušálnej finančnej opravy vo výške 25 %, ktoré Komisia stanovila v jednotných pokynoch uvedených v dokumente č. VI/5330/97 (3);
            
         
               3.
            
            
               Tretí žalobný dôvod založený na porušení článku 31 nariadenia č. 1290/2005 (4) v súvislosti s výdavkami vynaloženými skôr ako v priebehu predchádzajúcich 24 mesiacov, spočívajúci v tom, že napadnuté rozhodnutie vylúčením výdavkov vynaložených v rokoch 1999 a 2000 z financovania Spoločenstva odopiera financovanie výdavkov vynaložených viac ako 24 mesiacov pred písomným oznámením, v ktorom Komisia oznámila portugalským orgánom výsledky šetrenia vyplývajúce zo zrušenia rozhodnutia Komisie z 28. apríla 2006 (5).
            
         
      (1)  Rozhodnutie z 22. júna 2015, ktorým sa z financovania Európskou úniou vylučujú určité výdavky vynaložené členskými štátmi v rámci Európskeho poľnohospodárskeho záručného fondu (EPZF) a v rámci Európskeho poľnohospodárskeho fondu pre rozvoj vidieka (EPFRV) (Ú. v. EÚ L 182, s. 39).
   
      (2)  Nariadenie Rady (EHS) č. 729/70 z 21. apríla 1970 o financovaní spoločnej poľnohospodárskej politiky [neoficiálny preklad] (Ú. v. ES L 94, s. 13).
   
      (3)  Dokument Komisie č. VI/5330/97-PT z 23. decembra 1997„Všeobecné pokyny týkajúce sa výpočtu finančných dôsledkov pri príprave rozhodnutia o audite účtov záručnej sekcie EPUZF“.
   
      (4)  Nariadenie Rady (ES) č. 1290/2005 z 21. júna 2005 o financovaní Spoločnej poľnohospodárskej politiky (Ú. v. EÚ L 209, s. 1).
   
      (5)  Rozhodnutie Komisie 2006/334/ES z 28. apríla 2006, ktorým sa z financovania Spoločenstva vylučujú niektoré výdavky uskutočnené členskými štátmi v rámci záručnej sekcie Európskeho poľnohospodárskeho usmerňovacieho a záručného fondu (EPUZF) (Ú. v. EÚ L 124, s. 21).